मेटा के CEO जुकरबर्ग को ₹2150 करोड़ का नुकसान, रेगुलेटर ने कंपनी बेचने के लिए किया मजबूर
Facebook owner Meta sells Giphy to Shutterstock for $53M after buying it for $315M just 3 years ago, कॉम्पिटिटर-रेगुलेटर ने मेटा को कंपनी बेचने के लिए मजबूर किया, शटरस्टॉक को 438 करोड़ में Giphy बेचेगी कंपनी
स्टॉक फोटोग्राफी कंपनी शटरस्टॉक ने एनिमेटेड फोटो GIFs बनाने वाले प्लेटफार्म जिफी को 53 मिलियन डॉलर (लगभग 438 करोड़ रुपए) में खरीदने का ऐलान किया है। मेटा को इस डील में 260 मिलियन डॉलर यानी करीब 2150 करोड़ रुपए का नुकसान होगा।
गार्डियन के अनुसार, मेटा ने 3 साल पहले जिफी को खरीदने के लिए 315 मिलियन डॉलर (लगभग 2605 करोड़ रुपए) में डील की थी। साल 2022 में यूके की कॉम्पिटिशन एंड मार्केट्स अथॉरिटी (CMA) ने डील को पूरा होने से रोक दिया। CMA का मानना था कि इससे कॉम्पिटिशन कम हो जाता। फेसबुक को फायदा होता और दूसरी टेक कंपनियों का नुकसान।
अगले महीने तक पूरी हो सकती है डील
शटरस्टॉक की जिफी को खरीदने की डील अगले महीने तक पूरी हो सकती है। हालांकि, शटरस्टॉक ने कहा है कि इस फाइनेंशियल ईयर में जिफी का रेवेन्यू कॉन्ट्रीब्यूशन मिनिमम रहेगा। 2024 तक Giphy का रेवेन्यू कॉट्रीब्यूशन बढ़ाने के लिए कंपनी अपने प्लान इंप्लीमेट करेगी।
शटरस्टॉक के CEO पॉल हेनेसी ने कहा, 'यह डील एंड-टू-एंड क्रिएटिव प्लेटफॉर्म के रूप में शटरस्टॉक के विकास में मील का पत्थर साबित होगी।' यह पहला मौका है कि यूके के किसी रेगुलेटर ने अमेरिकी टेक कंपनी को खरीदी हुई कंपनी को बेचने के लिए मजबूर किया है।
CMA ने क्यों रोकी थी Giphy के अधिग्रहण की डील?
CMA का मानना था कि अगर मेटा जिफी का अधिग्रहण कर लेता है तो सोशल मीडिया प्लेटफॉर्म के बीच कॉम्पिटिशन कम हो जाएगा, जिससे एडवरटाइजर्स को नुकसान हो सकता है। इसके साथ ही मेटा अन्य सोशल मीडिया प्लेटफॉर्म को जिफी के इमेज एक्सेस करने से रोक सकता है।
जिफी के पास सबसे बड़ा एनिमेटेड इमेज कलेक्शन
जिफी दुनिया के सबसे बड़े एनिमेटेड इमेज कलेक्शन के रूप में जाना जाता है। इसका इस्तेमाल फेसबुक, इंस्टाग्राम, स्नैपचैट जैसे अलग-अलग प्लेटफार्म करते हैं। जिफी की वेबसाइट के जरिए यूजर्स जिफ और स्टिकर भी क्रिएट कर सकते हैं।
शटरस्टॉक स्टॉक इमेज और वीडियो प्लेटफार्म
शटरस्टॉक एक स्टॉक इमेज और वीडियो प्लेटफार्म है। यूजर्स बेस्ट क्वालिटी में शटरस्टॉक के जरिए रॉयल्टी फ्री इमेज, वीडियो क्लिप और म्यूजिक ट्रैक डाउनलोड कर सकते है। शटरस्टॉक की वेबसाइट 125 से ज्यादा देशों में 25 भाषाओं में यूज किया जा सकता है। कंपनी के अनुसार, शटरस्टॉक वेबसाइट में हर से 2 लाख से अधिक न्यू इमेज अपलोड होती हैं।
